Ncignirìa

La ncignirìa furnisci li mètudi pâ ripruduzzioni d'un manufattu, o lu sviluppu o lu cuntrollu d'un prucessu. Li rilativi prufissiunisti sunnu dinuminati ncigneri.

A l'accuminzata d'un pruggettu di ncignirìa, li ncigneri hannu a capiri li pirvinnuli chi cundizziònanu la custruzzioni dûn oggettu. Capennu sti pirvinnuli, li ncigneri travàgghianu pi stimari li spicìfichi e li matiriali chi n'uggettu havi a pussèdiri p'èssiri pruduciutu.

Li ncigneri ùsanu supratuttu l'idìi dâ fìsica e dâ matimàtica p'attruvari li suluzzioni adatti ê prubbremi chi s'affrùntanu. Àppricanu la statìstica e lu mètudu scintìficu nnô dirivari li sò suluzzioni. 

La palora diriva dû latinu, "ingeniosus", la radica dâ palora muderna ncegnu. Lu ncigneri era n'omu ntilliggenti, pràtticu, capaci di risòrviri prubbremi. L'ortugrafìa dâ palora fu appoi nfruinzata nnî paisi anglosàssuni dâ palora engine (muturi) e nfatti oggi nta sti paisi vennu chiamati engineers. Lu tèrmini si havi evulutu pi cumprènniri tutti li campi nta cui l'abbilitati di l'appricazzioni dû mètudu scintìficu sunnu usati.

La diffirenza principali tra la scienza e la ticnoluggìa è ca la prima cerca di capiri li finòmini, la secùnna d'appricari sta canuscenza p'uttèniri risurtati pràttici.

L'àrî principali dâ ncignirìa sunnu:

 Aeronàutica
 Aerospazziali
 Àudiu
 Automazzioni
 Biomèdica
 Chìmica
 Civili
 Giotècnica
 Idràulica
 Strati
 Strutturi
 Alèttrica
 Alittrònica
 Nfurmàtica
 Miccànica
 Navali
 Nucliari
 Telecummunicazzioni
 Matiriali

 Liami sterni 
 Neuroingegneria.com, Rivista online di Ntilliggenza Artificiali, Neuroscienzi e Scienzi Cugnitivi.
Ngegneria

Catigurìa:Ncignirìa
Catigurìa:Ticnoluggìa